Woody Guthrie

Woodrow "Woody" Wilson Guthrie (Okemah, Oklahoma, 1912ko uztailaren 14a - New York, 1967ko urriaren 3a) estatubatuar folk musikari bat izan zen. Musika munduan eta jendaurrean Woody Guthrie izenez ezagunagoa zen. Bere burua jende arrunta, behartsuak eta zapalduekin identifikatzeko bere joerarengatik ezaguna zen, baita faxismoa eta zapalkuntzari zion gorroto biziarengatik ere. Sarritan bere musika emanaldietara This Machine Kills Fascists ("Makina Honek Faxistak Hiltzen ditu") leloa itsatsirik zeraman gitarra eraman ohi zuen. Arlo Guthrie musikariaren aita ere bada.

Bere abestirik ezagunena This Land Is Your Land (Lur Haur Zure Lurra Da) izan zen, abesti hau maiz Estatu Batuetako ikastetxeetan abestu ohi da, gainera musikari ugarik abesti honen bertsioak moldatu izan dituzte: Bob Dylan, Phil Ochs, Tom Paxton, Mike Ness, Dolly Parton edota Bruce Springsteen esate baterako.

Bob Dylan edota The Clash taldeko Joe Strummer musikariek bere eragina izan dutela aitortu izan ohi dute.

Huntingtonen gaixotasunaren ondorioz 1967ko urriaren 3a New York hirian zendu zen.

Kanpo estekak 

 Woody Guthrie musikariaren webgune ofiziala 

Ameriketako Estatu Batuetako kantautoreak
Ameriketako Estatu Batuetako folk abeslariak
Ameriketako Estatu Batuetako musikariak
Country musikariak
Sozialistak
Oklahomarrak
1940ko hamarkadako abeslariak
1950eko hamarkadako abeslariak
1960ko hamarkadako abeslariak
New Yorken hildakoak